1. ДРУШТВО ЗА ИСТРАЖИВАЊЕ, ПРОИЗВОДЊУ, ПРЕРАДУ, ДИСТРИБУЦИЈУ И ПРОМЕТ НАФТЕ И НАФТНИХ ДЕРИВАТА И ИСТРАЖИВАЊЕ И ПРОИЗВОДЊУ ПРИРОДНОГ ГАСАНАФТНА ИНДУСТРИЈА СРБИЈЕ а.д.**,** НОВИ САД,са седиштем у Новом Саду ул. Народног фронта бр. 12, уписано у Регистар привредних субјеката АПР број: БД. 92142/2005; матични број: 20084693; ПИБ 104052135**;** (у даљем тексту: **Закуподавац**),које заступа– Татјана Исаков, директор Дирекције за управљање имовином*)*,на основу Пуномоћја (бр. 01/8439 од 08.06.2012).

и

1. “ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ са седиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , ул. \_\_\_\_\_\_\_\_\_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту **Закупац**), кога заступа . у даљем тексту са заједничким називом: „Стране“, појединачно: „Закупац“,

*Закуподавац и Закупац појединачно означени као “****Споразумна страна****” и заједнички као “****Споразумне стране****”.*

Споразумне стране, дана\_\_\_\_\_\_\_\_ 2020. године, закључују:

**СПОРАЗУМ О БЕЗБЕДНОСТИ И ЗДРАВЉУ НА РАДУ, ЗАШТИТИ ЖИВОТНЕ СРЕДИНЕ И**

**ЗАШТИТИ ОД ПОЖАРА ЗА ЗАКУП ПОСЛОВНОГ ПРОСТОРА**

**Споразумне стране сагласно констатују следеће:**

*HSE политика Закуподавца је да приликом извођења свих пословних операција у сваком тренутку осигура безбедност и здравље људи, сигурност имовине, као и да заштити животну средину.*

*Закуподавац не прави компромисе у вези са кршењем захтева дефинисаним наведеном HSE политиком, од Закупца очекује да у пословном односу са Закуподавцем, примењује сва правила и поступке које ће допринети постављеном циљу нула повреда на раду, професионалних обољења, акцидената и негативног утицаја на радну и животну средину.*

*Закупац је сагласан да приликом коришћења пословног простора Закуподавца и/или приликом извођења радова поступа у складу са HSE политиком Закуподавца која се дефинише овим Споразумом.*

1. **ПРЕДМЕТ**
   1. Предмет овог Споразума о безбедности и здрављу на раду, заштити животне средине и заштити од пожара (у даљем тексту HSE Споразум) је дефинисање права и обавеза Закуподавца и Закупца, као и запослених код Закупца и других лица која Закупац ангажује за пружање услуга / извођење радова, а у вези безбедности и здравља на раду (у даљем тексту: БЗР), заштите животне средине (у даљем тексту: ЗЖС) и заштите од пожара (у даљем тексту: ЗОП), (у даљем тексту БЗР, ЗЖС и ЗОП заједно означени као HSE). Санкције услед кршења HSE захтева дате су у Прилогу 1.
2. **ОПШТЕ ОБАВЕЗЕ** 
   1. Запослени Закупца, и сва друга лица која Закупац ангажује, дужни су да поштују, у току закупног односа и/или извођење радова :

* одредбе HSE Споразума, његово извршење подлеже материјалном праву Републике Србије, а решавање спорова подлеже процесном праву Републике Србије,
* Интерна акта Закуподавца, која су му достављена на увид.
  1. Запослени Закупца и/или лица која ангажује за пружање услуга/извођење радова, обавезни су да одмах пријаве овлашћеном представнику Закуподавца услуге (НЅЕ лицу) сваку опасну појаву, ситуацију или догађај који је имао или би под одређеним околностима могао да:
* угрози нечију безбедност, здравље или живот;
* изазове појаву пожара или експлозија;
* изазове негативан утицај на животну средину;
* изазове настанак материјалне штете;
  1. Закупац је дужан да током закупног односа (предуговорних и уговорних активности) обезбеди поштовање захтева Закуподавца из области информисања о HSE догађајима (Акцидент или инцидент који се десио у објекту закупа, који је изазвао или прети да изазове: повреду на раду, квар, пожар, оштећења имовине, судар возила, негативан утицај на животну средину, или било који други догађај., у року од највише 24 сата од утврђивања НЅЕ догађаја.
  2. Закупац је дужан да именује одговорно лице које ће током вршења радних активности или боравка на локацијама Закуподавца одговарати за примену свих одредаба НЅЕ Споразума и комуникацију са овлашћеним лицима Закуподавца;
  3. Закупац, његови запослени и сва друга лица која ангажује, дужни су да се у току закупног односа и/или извођење радова, придржавају **свих правила, интерних стандарда, упутстава и других интерних докумената о HSE које важе код Закуподавца**, а посебно су дужни да се придржавају „**Златних HSE правила**“:

1. **ОБАВЕЗНA** jе дозвола за рад пре уласка у затворени простор
2. **ОБАВЕЗНО** je заштитити се од пада при раду на висини већој од 1.8 m
3. **ЗАБРАЊЕНО** је радити, стајати или пролазити испод висећег терета
4. **ОБАВЕЗНО** је коришћење сигурносног појасa током вожње
5. **ЗАБРАЊЕНА** је употреба мобилних телефона и прекорачење дозвољене брзине током управљања возилом
6. **ОБАВЕЗНА** је дозвола за рад, када је прописана
7. **ОБАВЕЗНО** је изоловање / искључење / обележавање свих извора опасне енергије приликом сервисирања или одржавања машина / опреме
8. **ОБАВЕЗНА** jе дозвола за извођење радова копања и ископавања
9. **ОБАВЕЗНО** je вршити мерење концентрације гасова у атмосфери радног простора, када је то прописано
10. **ЗАБРАЊЕН** је рад и управљање возилом под дејством алкохола, наркотика или других недозвољених супстанци
11. **ЗАБРАЊЕНО** је пушење осим у простору који je за то одређен
12. **ОБАВЕЗНА** je употреба личне заштитне опреме (даље: ЛЗО), у складу са дефинисаним правилима на локацији. Минимални захтеви ЛЗО укључују ношење заштитних радних одела антистатик (или од слабогоривих материјала уколико је предмет закупа на локацији Рафинерије нафте Панчево) изведби дугих рукава, ојачане заштитне обуће, заштитног шлема, заштите за очи. Коришћење високовидљивих/рефлектујућих маркера/прслука је обавезујуће на локацијима где је то интерним правилима компаније прописано. Уколико је прописанa додатна ЛЗО, њена употреба je обавезна.
    1. Закупац је дужан да омогући овлашћеним лицима Закуподавца да изврше контролу испуњености обавеза које су предмет овог HSE Споразума у било које доба током закупног односа извођења радова. Уколико приликом наведене контроле буду утврђени недостаци Закупац је дужан да у року који му одреди Закуподавац сачини и имплементира о свом трошку План побољшања примене мера HSE. Поменути План мора бити одобрен од стране овлашћених лица Закуподавца, који имају право да прегледају и захтевају корекције, у циљу потпуног испуњења законских прописа или интерних стандарда Закуподавца из области HSE. У случају да Закупац не уради или не отпочне отклањање утврђених недостатака у складу са дефинисаним налогом, Закуподавац има право да ангажује треће лице које ће извршити отклањање недостатака о трошку Закупца.
    2. У случају да се на територији Републике Србије прогласи ванредна ситуација, ванредно стање, непосредна ратна опасност, елементарна непогода, епидемија – НИС а.д. Нови Сад, као друштвено одговорна компанија, ће у свом пословању у периоду док трају такве ситуације – спроводити одлуке, мере и препоруке Владе Републике Србије и своје пословање ће прилагодити свим захтевима новонастале ситуације у циљу смањења/отклањања ризика по безбедност и здравље својих запослених, запослених лица код Закупца и свих лица која је Закупац ангажовао, а која обављају уговорене активности на локацији Закуподавца.
    3. Закупац, запослени код Закупца и сва друга лица која Закупац ангажује, дужна су да, све док траје нека од ситуација из тачке 2.7. а у току припрема за пружање услуга / извођењe радова и у току трајања истих – поштују све одредбе HSE Споразума као и сва интерна акта Закуподавца, а међу њима са повећаном пажњом да се придржавају свих одлука, мера и препорука из тачке 2.7. односно свих у том смислу прилагођених интерних аката Закуподавца и то све док траје нека од ситуација из тачке 2.7. HSE Споразума.
    4. У случају поступања супротно тачки 2.7. HSE Споразума, Закупац ће платити новчану казну у износу од 200.000,00 РСД – за сваки откривени случај од стране Закуподавца.
    5. Закупац је дужан на учествује у Истраживању узрока НЅЕ догађаја на захтев Закуподавца, а у складу са интерним Упуством Закуподавца и именује лице из својих редова за сарадњу и достављање свих неопходних података. Циљ истраживања узрока НЅЕ догађаја је унапређење НИС менаџмент система и не може бити основ за санкционисање Закупца
13. **БЕЗБЕДНОСТ И ЗДРАВЉЕ НА РАДУ**
    1. Обавезе Закупца из области БЗР су да у складу са законским прописима Републике Србије, успостављеним системом менаџмента заштитом здравља и безбедношћу на раду према стандарду SRPS ISO 45001, правилима и документима која важе код Закуподавца:

Обавезе Закуподавца:

* да о свом трошку обезбеди за све своје запослене адекватну ЛЗО коју ће исти користити приликом пружања услуга/извођења радова, а све у складу са процењеним ризицима за вршење конкретне активности и у складу са захтевима НИС а.д.;
* да сви запослени Закупца и/или лица која ангажује за пружање услуга/извођење радова прођу Уводну обуку о HSE Закуподавца, као и сваку другу обуку коју Закуподавац организује када процени да је иста неопходна за безбедно пружање услуга/извођење радова;
* да своје запослене упозна са обавезама из овог HSE Споразума. Да су запослени Закупца упознати са обавезама из HSE Споразума, запослени ће својеручним потписом потврдити након одржане Уводне HSE обуке, на Потврди о спроведеној обуци запослених Извођача из области HSE;
* Закупац је искључиво одговоран да његови запослени примењују мере HSE, као и сва друга лица које ангажује за пружање услуга/извођење радова. У случају непоштовања правила HSE, односно немара од стране Закупца, Закуподавац неће сносити никакву одговорност нити исплатити накнаде/трошкове Закупцу по питању повреда на раду, односно оштећења опреме, средстава, оруђа и алата.
* достави списак опреме, средстава и алата Департману за корпоративну заштиту и одговорном HSE лицу Закуподавца који без дозволе за унос не могу бити унети на локацију Закуподавца. Списак опреме средстава и алата је потребно доставити на шаблону Закуподавца(SA 09.01.21-Опрема
* да о свом трошку обезбеди и достави све потребне доказе о извршеним прегледима, стручне налазе, атесте и дозволе за опрему, средства, уређаје и алате који ће бити коришћени за пружање услуга/извођење радова. Уколико Закуподавац утврди да опрема, средства, уређаји и алати немају потребне атесте и/или дозволе и/или потврде о извршеним прегледима, уношење истих у посед Закуподавца неће бити дозвољено;
* у случају да Закуподавац захтева израду Плана HSE Активности, Закупац је дужан да активно учествује у његовој изради;
* да уколико Закупац, укључујући ангажоване подизвођаче, изводи високоризичне активности на локацији НИС-а, у обавези је да обезбеди присуство једног запосленог за обављање послова БЗР, ЗЖС и ЗОП. Уколико на једној локацији има више од 30 запослених, Закупац је у обавези да на сваких 30 запослених обезбеди присуство једног запосленог за обављање послова БЗР, ЗЖС и ЗОП, чија ће обавеза бити стални мониторинг имплементације мера БЗР, ЗЖС и ЗОП током испуњења уговорних услуга. Изузетно уз претходну сагласност HSE лица Закуподавца, Закупац може имати мањи број присутних лица задужених за БЗР, ЗЖС и ЗОП, уколико предмет конкретног посла и локација на којој се изводе активности то омогућавају;
* да Закуподавцу надокнади материјалну и/или нематеријалну штету/трошкове које је проузроковану/е тиме што Закупац не испуњава законске или уговорне обавезе у вези са HSE, нарочито у случајевима повреде запослених Закуподавца или трећих лица, оштећења надземних/подземних и ваздушних инсталација свих врста, грађевинских и производних објеката, објеката инфраструктуре и саобраћајница, као и опреме, средства, оруђа и алата без одлагања (не касније од 5 радних дана), у складу са Прилогом 1: Санкције услед кршења HSE захтева. Обавеза Закупца по питању надокнаде трошкова штете, подразумева и санацију свих последица штете, независно од поступка наплате новчаних казни од стране Закуподавца. Плаћање надокнаде штете Закупца не ослобађа обавезе испуњења захтева дефинисаних предметним Уговором;

1. **ЗАШТИТА ЖИВОТНЕ СРЕДИНЕ**
   1. Обавезе Закупца из области ЗЖС су да у складу са законским прописима Републике Србије, успостављеним системом менаџмента животном средином према међународном стандарду ISO 14001:2015, правилима и документима која важе код Закуподавца:

* у потпуности поштује законску регулативу која уређује ЗЖС и сноси пуну одговорност за све прекршаје/привредне преступе учињене услед непоштовања законске регулативе која уређује ЗЖС које је учинио током пружања услуга/извођења радова.
* у случају да својим активностима проузрокује било какво загађење животне средине код Закуподавца или трећих лица, Закупац је дужан да насталу штету животне средине санира довођењем у претходно стање и/или исплатом новчане надокнаде у складу са налогом и у року који је одредио Закуподавац. Наведене обавезе Закупца постоје и ако Закуподавац открије загађење које је проузроковао Закупац, након што је Закупац напустио место пружања услуга/извођења радова;
* управља и уклони сав индустријски, рударски, комерцијални и комунални отпад који је настао услед коришћења пословног простора и/или пружања услуга/извођења радова, при чему је најстроже забрањено мешање опасног и неопасног отпада на месту настанка;
* сакупи, разврста и складишти отпад који припада Закуподавцу на место које је одредио Закуподавац;
* осим ако уговором није другачије дефинисано, о свом трошку збрине сав отпад који је генерисао коришћењем било које врсте опреме која припада Закупцу или потрошних средстава које је набавио Закупац без обзира да ли их је набавио за своје или за потребе реализације активности за које је ангажован (нпр. песак после пескарења, отпадна уља, зауљене крпе и акумулатори, отпад од одржавања опреме Закупца, отпадне хемикалије и амбалажа од потрошних хемикалија и материјала које је набавио Закупац и др.);
* сакупи и збрине сав комунални отпад који су генерисали његови запослени уколико на објектима Закуподавца на којима се изводе радови не постоје контејнери за сакупљање комуналног отпада. На локацијама где постоје контејнери са сакупљање комуналног отпада, Закупац их може користити за одлагање свог комуналног отпада уз сагласност Закуподавца;
* достави Закуподавцу на увид безбедносни лист за опасну хемикалију (SDS листу) на српском или енглеском језику и да изврши обавезно упознавање руковаоца са садржајем SDS листе, уколико уговорене радне активности подразумевају употребу истих и да поступа у складу са прописима Републике Србије у области управљања хемикалијама.

1. **ЗАШТИТА ОД ПОЖАРА**
   1. Обавезе Закупца из области ЗОП су да у складу са законским прописима Републике Србије, правилима и документима која важе код Закуподавца:

* обезбеди да се примењују све дефинисане мере ЗОП. Сви запослени Закупца морају имати одговарајућу обуку из области ЗОП и руковањем мобилном опремом за гашење;
* уколико уговорне радне активности подразумевају употребу запаљивих материја Закупац је у обавези да управља и складишти такве материје у складу са важећим техничким прописима Републике Србије уз тражење сагласности организационог дела HSE;
* да све прилазе хидрантима, апаратима за гашење пожара и пожарним путевима држи слободним а да хидранте и апарате искључиво користи наменски. Употреба пламена и обављање топлих послова дозвољена је само уз претходно исходовање дозволе за рад.

1. **ЗАВРШНЕ ОДРЕДБЕ**
   1. Овај HSE Споразум се сматра закљученим и ступа на снагу на дан када су га потписали овлашћени заступници обе Споразумне стране, а ако га овлашћени заступници нису потписали на исти дан, HSE Споразум се сматра закљученим на дан другог потписа по временском редоследу.
   2. Овај HSE Споразум се закључује на неодређено време,
   3. Овај HSE Споразум је сачињен у 2 (два) истоветна примерка, од којих по 1 (један) за сваку Споразумну страну.
   4. Споразумне стране сагласно изјављују да су HSE Споразум прочитале, разумеле и да његове одредбе у свему представљају израз њихове стварне воље.
   5. Овај HSE Споразум је прилог и саставни део уговора које Закуподавац и Закупац закључе. У случају да током рализације уговорнх активности дође до измене типске форме HSE Споразума, Споразумне стране ће потписати Анекс HSE Споразума.
   6. Саставни део овог Споразума јесте и Прилог 1: Санкције услед кршења HSE захтева.

**За Закупца За Закуподавца**

Татјана Исаков \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

директор Дирекције за управљање имовином

**ПРИЛОГ 1: САНКЦИЈЕ УСЛЕД КРШЕЊА HSE ЗАХТЕВА**

* 1. Уколико запослени Закупца и/или лица која ангажује за пружање услуга / извођење радова који су предмет Уговора, прекрше било коју одредбу Споразума о безбедности и здрављу на раду, заштити животне средине и заштити од пожара, у даљем тексту означен је као „HSE Споразум, Закуподавац има право да:
     1. Усменo опомене запосленог Закупца и/или лицу које је ангажовао уз слање писаног обавештења о истој Закупцу;
     2. Писаним путем опомене запосленог Закупца и/или лицу које је ангажовао уз слање обавештења о истој Закупцу;
     3. У случају да линијски руководилац,Закупца, организује посао на начин који је у супротности са «Златним HSE правилима» Закуподавац има обавезу да истог удаљи са локације уз слање обавештења потписницима Уговора.
     4. Забрани улазак у круг објекта и/или пословне просторије Закуподавца запосленом Закупца и/или лицу које је ангажовао у трајању од 5, 15, 30, 90 дана или трајно, уз слање обавештења о истој Закупцу. Ова санкција може бити изречена и у виду забране уласка возилом у круг објекта Закуподавца, односно уношења опреме, оруђа, средстава или алата.
     5. Уговорне Стране су сагласне да ће, у случају кршења правила из области БЗР, ЗЖС и ЗОП ( у даљем тексту HSE) од стране Закупца, бити сачињен записник у коме ће бити констатована повреда одредби из члана 1 HSE Споразума, и који ће потписати овлашћени представници Уговорних Страна. Наведени записник ће се сматрати правно валидним и у случају једностраног потписивања од стране Закуподавца (уз обавезу обавештавања Закупца), у случајевима када су уз записник приложени конкретни докази неправилних активности Закупца и/или лица које је ангажовао (тј. записи поступака оперативног опсервирања, односно фотографије).
     6. Закуподавац и Закупац ће сарађивати у примени прописа HSE преко својих овлашћених лица и служби;
     7. Неизвршење, делимично извршење или кршење обавеза из HSE Споразума могу бити разлог за накнаду штете коју ће Закупац надокнадити Закуподавцу у случају да је изазове запослени Закупца и/или друга лица која ангажује за пружање услуга / извођење радова, услед кршења одредби HSE Споразума и интерних процедура које важе код Закуподавца од стране запослених Закупца и/или свих других лица која ангажује за пружање услуга / извођење радова;
     8. Закуподавац има право да раскине Уговор услед неизвршења, делимичног извршења или кршења обавеза из HSE Споразума од стране Закупца, без права Закупца да захтева накнаду штете насталу услед раскида Уговора по овом основу.
     9. На основу записника из става 1.1.5. HSE Споразума, Закуподавац издаје обрачун уговорне казне и дефинише рок плаћање исте. Закуподавац има право да наплати уговорну казну у следећим износима:

|  |  |
| --- | --- |
| **Прекршај HSE захтева** | **Санкција** |
|  Неизвештавање Закуподавца о догађајима из области HSE | 20.000 РСД за сваки дан кашњења; |
|  Неизвештавање Закуподавца о догађајима из области HSE; | 20.000 РСД за сваки накнадно откривен случај; |
| Одсуство или некоришћење прописаних ЛЗО запослених код Закупца и/или лица које је ангажовао, за први откривени случај; | 20.000 РСД за сваки откривени случај, запосленог и/или за свако ангажовано лице понаособ; |
| Одсуство или некоришћење прописаних ЛЗО запослених код Закупца и/или лица које је ангажовао, за други поновљени случај; | 50.000 РСД за сваки откривени случај, запосленог и/или за свако ангажовано лице понаособ; |
| Одсуство или некоришћење прописаних ЛЗО запослених код Закупца и/или лица које је ангажовао, за трећи поновљени случај; | 100.000 РСД за сваки откривени случај, запосленог и/или за свако ангажовано лице понаособ; |
| Одсуство или некоришћење прописаних ЛЗО запослених код Закупца и/или лица које је ангажовао, за четврти поновљени случај; | Moгуће је покренути поступак за отказ/раскид уговора са Закупцем; |
| Одсуство или некоришћење прописаних ЛЗО запослених код Закупца и/или лица које је ангажовао за високоризичне активности  (топли послови, рад на висини, рад у затвореном простору, копање и ископавање, радови са опремом и постројењима под напоном, радови у Ех зони); | 200.000 РСД за сваки откривени случај, запосленог и/или за свако ангажовано лице понаособ; |
| Пушење или коришћење отвореног пламена на за то непредвиђеним местима, од стране запослених код Закупца и/или лица које је ангажовао; | 100.000 РСД за сваки откривени случај,  У случају понављања, два или више пута, мoгуће је покренути поступак за отказ/раскид уговора са Закупцем; |
| Непоседовање важећих стручних налаза, извештаја о прегледима, исправа о усаглашености или сертификата / дозвола за опрему, средства, оруђа или алате које у радним процесима користе запослени Закупца и/или лица које је ангажовао; | 50.000 РСД за сваки откривени случај; |
| Непоштовање правила која се односе на зоне опасности, систем дозвола за рад и законска / интерна правила безбедности у саобраћају, од стране запослених код Закупца и/или лица које је ангажовао; | 200.000 РСД за сваки откривени случај; |
| Непоштовање захтева дефинисаних интерним стандардима, процедурама и упутствима Закуподавца, од стране запослених код Закупца и/или лица које је ангажовао; | 50.000 РСД за сваки откривени случај; |
| Непоштовање прописа из области заштите од пожара који се тичу изведби електричних уређаја, обавезе опремљености возила хватачем варница и/или уземљивачем, од стране запослених код Закупца и/или лица које је ангажовао; | 100.000 РСД за сваки откривени случај; |
| Непоштовање законa и прописа из области заштите од пожара, од стране запослених код Закупца и/или лица које је ангажовао; | 100.000 РСД за сваки откривени случај; |
| Коришћење алкохола и/или других опојних средстава (наркотика) запослених код Закупца и/или лица које је ангажоваo; | 200.000 РСД за сваки откривени случај; |
| Коришћење алкохола и/или других опојних средстава (наркотика) код запослених Закупца и/или лица које је ангажовао на улазно/излазним капијама; | 50.000 РСД за сваки откривени случај; |
| Непоштовање законa и прописа из области планирања и изградње, од стране запослених код Закупца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области управљања отпадом, од стране запослених код Закупца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области управљања амбалажом и амбалажним отпадом, од стране запослених код Закупца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области заштите вода, од стране запослених код Закупца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области заштите земљишта, од стране запослених код Закупца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области заштите ваздуха, од стране запослених код Закупца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области рада са хемикалијама и опасним материјама, од стране запослених код Закупца и/или лица које је ангажовао; | 50.000 РСД за сваки откривени случај; |
| Непоштовање законa и прописа из области очувања зелених површина, од стране запослених код Закупца и/или лица које је ангажовао; | 50.000 РСД за сваки откривени случај; |
| Необавештавање Закуподавца о ангажовању додатних трећих лица на пословима предвиђеним Уговором, од стране Закупца и/или лица које је првобитно ангажовао; | 100.000 РСД за сваки откривени случај; |
| Неовлашћено коришћење и/или руковање опремом, средствима, оруђима, алатима и инсталацијама свих врста Закуподавца, од стране запослених код Закупца и/или лица које је ангажовао; | 100.000 РСД за сваки откривени случај; |
| Додиривање надземних и/или подземних електричних водова опремом и/или средствима за рад, изазвано непажњом или кршењем интерних правила Закуподавца дефинисаних системом радних дозвола, од стране запослених код Закупца и/или лица које је ангажовао; | 100.000 РСД за сваки откривени случај. |

1.1.10. Овлашћена лица Закуподавца имају дискреционо право избора и/или комбинације санкција из претходне тачке и иста ће се приликом одлучивања руководити околностима конкретног случаја, као и тиме да се свако кршење обавеза из тачaкa 2.1; 2.4; 3.1 тачке 1 и 6 HSE Споразума сматра опасном активношћу без обзира на то да ли су наступиле штетне последице.

1.1.11. У случају да Закуподавцу буде изречена новчана казна због кршења прописа из области HSE, која је последица радњи/пропуста запослених Закупца и/или лица која је ангажовао, Закупац је дужан на Закуподавцу рефундира износ новчане казне као и да му надокнади сву штету која је настала по том основу.

1.1.12. У случају када је Закупац нерезидент, и када је вредност уговора дефинисана у страној валути, плаћање уговорних казни (санкција) из чл. 1.1.9 овог Споразума могуће је извршити у валути која је дефинисана уговором - по званичном средњем курсу Народне банке Србије (у даљем тексту: НБС) на дан плаћања.